**Klaipėdos miesto nekilnojamojo kultūros paveldo vertinimo tarybos 2020-12-09 posėdžio nutarimai**

2020 m. gruodžio 9 d. Klaipėdos miesto nekilnojamojo kultūros paveldo vertinimo tarybos posėdyje, nutarta (protokolo Nr. VS-7799):

**1.** Nesuteikti teisinės apsaugos pastatui **Turgaus a. 1**, Klaipėda, vertinti kaip kultūros paveldo vietovės urbanistinės struktūros objektą. Renovuojant pastatą tikslinga atlikti architektūrinius tyrimus, fiksuojant pastato fasadų raidos pokyčius;

**2.** Nesuteikti teisinės apsaugos pastatui **Pievų Tako g. 6**, Klaipėda, vertinti kaip kultūros paveldo vietovės urbanistinės struktūros objektą. Išsaugoti pastato tipologija, fasadų medžiagiškumą;

**3.** Nesuteikti teisinės apsaugos pastatui **Tomo g. 24**, Klaipėda, vertinti kaip kultūros paveldo vietovės urbanistinės struktūros objektą. Vykdant žemės judinimo darbus sklype, privalomi archeologiniai tyrimai. Rekomenduojama saugoti Tomo gatvės fasado architektūrinę stilistiką, fasado architektūrinio dekoro elementus. Kiemo fasade saugotinos balkoną laikančios kolonos. Saugotinas langų medžiagiškumas (mediniai langai), skaidymas ir varstymo būdas. Išlikusius antro aukšto langų varčių dekoro elementus (puskolonės su lietais metalo kapiteliais) tikslinga išsaugoti, panaudoti naujų langų dekoravimui;

**4.** Nesuteikti teisinės apsaugos pastatui **Levandrų a. 2,** Klaipėda, pastatą vertinti kaip urbanistinės struktūros objektą, o priestatus - kaip teritorijoje esančius kitus objektus. rekomenduojama išsaugoti pastato tipologiją, aukštingumą, fasadų kompoziciją, langų ritmiką, stogo dangos medžiagiškumą (keraminės čerpės) bei fasadų apdailos tipą (tinkas).